Sôleutan Mansur Syah

Sôleutan Mansur Syah, geuturi cit ngön nan Sôleutan Alauddin Ibrahim Mansur Syah (abéh umu thôn 1870) nakeuh Sôleutan nyang keu lhèe Keurajeuën Acèh Darussalam. Gobnyan nakeuh sidroë sôleutan nyang teuka nibak wangsa Bugéh.

Masa away 
Yôh goh lom jeuët keu sôleutan, nan aseuli gobnyan nakeuh Tuwanku Ibrahim, aneuk agam nibak Sôleutan Alauddin Jauharul 'Alam (1795-1823), aduën gobnyan nakeuh Sôleutan Alauddin Muhammad Daud Syah I nyang jeuët keu sôleutan nibak thôn 1823 sampoë 'an thôn 1838, nibak watèe nyan Tuwanku Ibrahim geuduëk seubagoë Raja Muda. Tugaih gobnyan geubantu sôleutan nyang leumöh. Ban abéh umu sôleutan Muhammad Daud Syah I thôn 1838, neuduëk sôleutan geugantoë lé Sôleutan Sulaiman Ali Iskandar Syah, nyang mantong ubit. Ngön neuduëk aneuk keumuën nyan yang leumöh keuh jeuët deungön sigra Raja Muda Tuwanku Ibrahim neucok mandum kuasa sôleutan, meuseubab nyan gobnyan geumeuhoi Alauddin Ibrahim Mansur Syah.

Garéh masa 
Sôleutan Alauddin Ibrahim Mansur Syah geukheun seubagoë sôleutan nyang that gigèh ngon jeumot, nyang geuparèntah Keurajeuën Acèh Darussalam lam masa-masa peunténg nibak abad keu tujôh blah. Seugohlom nyan dum panglima ngön ulèebalang jeuët geupeulaku puë mantöng ban nyang hawa lam dairah-dairah Keurajeuën Acèh Darussalam. Mandum raja-raja ubit nyan geumat kuasa kuwasa bibeuëh lam dairah-dairah peuntèng nyang kaya hasè meuneugoëh padè di pantè barat. 

Nibak thôn 1850 Sôleutan Alauddin Sulaiman Ali Iskandar Syah nyang ka chik geulakée pulang hak gobnyan jeuët keu sôleutan nibak raja muda Alauddin Ibrahim Mansur Syah. Tapi lè Alauddin han geutèm peuturôt puë nyang geulakée nyan, punca nyankeuh jeuët keu pakè nyang that brat di Acéh. Dum panglima ngön kawôm ulée balang peutheun bandua blah nyang meuseulisèh, tapi ngon ceureudèk Alauddin Ibrahim Mansur Syah jeut geupeutheun Kuta Raja. Alauddin Sulaiman ALi Iskandar Syah abèh umu thôn 1857, deungön seubab nyan keuh Sôleutan Alauddin Ibrahim Mansur Syah jeuët geumat kuwasa keurajeuën Acéh sampoë 'an abèh umu gobnyan nibak thôn 1870.

Ne 

Mansur Syah